Öja kirik

**Öja kirik** (rootsi keeles *Öja kyrka*) on keskaegne kirik Öjas Ojamaal. Kirik pärineb 13. sajandist ja on kuulus oma erakordselt suure ja detailse töötlusega triumfiristi poolest. Kirik kuulub Rootsi kiriku Visby piiskopkonnale.

## Arhitektuur
Kirikul on tähelepanuväärselt hästi säilinud kõrge torn, mida kaunistavad skulptuursed veesülitid ja viilukaunistused. Torn oli navigatsioonitähiseks keskaja meresõitjatele ja selle autoriks on peetud kokkuleppeliselt Egypticusena tuntud kiviraidurit või meisterkonda. Hoonel on kolm astmikportaali, millest põhjaportaal on kõige rikkalikuma raiddekooriga: seda kaunistavad Kristuse, Maarja ja evangelist Johannese kujud, samuti ebatavaline palendil lamava pühaku kuju, keda on tõlgendatud püha Eligiusena.

Kiriku siseruum on kaunistatud 15. sajandi seinamaalingutega, mis kujutavad Kristuse kannatuslugu ja stseene Kristuse lapsepõlvest. Nende autoriks peetakse mujalgi Ojamaal töötanud tundmatut kunstnikku, keda nimetatakse Kristuse kannatusloo meistriks. Võlve kaunistab 13. sajandist pärit puhtornamentaalne dekoor. Kirikus leidub mõningaid ebatavalisi maalinguid: stseen piima rikkuvate nõidade ja kuraditega, toretsevas rõivastuses mees puu otsas, mida saeb paharet, püha Barbara ja püha Laurentiuse martüüriumid, mille autor arvatakse olevat tulnud Taanist või Mandri-Rootsist.

Kirikus on säilinud suur ja keeruka detailse töötlusega triumfirist koos kahe saatjafiguuriga, mis kujutavad Maarjat ja Johannest. Need loonud puunikerdaja võis olla Prantsusmaal õppinud ja tema loodud või temast mõjutatud on ka sarnane võidukaaregrupp Fröjeli kirikus. Öja võidukaaregrupp on dateeritud 13. sajandisse ja see on kõige kaunimaks peetud puunikerdusteos Ojamaal. Maarja ja Johannese figuurid on tänapäeval asendatud koopiatega, originaalid asuvad Gotlandi Muuseumis Visbys.

## Pildid
### Välisvaade

Gotland-Oeja kyrka 03.jpg|Põhjaportaal
Capitel na igrexa de Öja 01.jpg|Pühaku kuju põhjaportaalil
Portal sur da nave da igrexa de Öja.jpg|Pikihoone lõunaportaal
Fiestra na torre da igrexa de Öja.jpg|Torni alumise korruse aknarida
Gotland-Oeja kyrka 05.jpg|Torni aknad ja veesüliti
Gotland-Oeja kyrka Langhausportal 01.jpg|Kuninga pea pikihoone portaalil


### Siseruum ja sisustus

Gotland-Oeja kyrka 10.jpg|Püha Jüri võitlust lohega kujutav seinamaaling
Gotland-Oeja kyrka 11.jpg|Maaling nõidadega
Öja kyrka - KMB - 16000200030936.jpg|Dekoratiivsed võlvimaalingud
Epitafio na igrexa de Öja.jpg|Epitaaf 1643. aastast
Gotland-Oeja_kyrka_07.jpg|Liivakivist altariretaabel 1643. aastast
Gotland-Oeja_kyrka_08.jpg|Kantsel 1628. aastast
Gotland-Oeja_kyrka_09.jpg|Ristimiskivi 1620. aastast
Pía bautismal da igrexa de Öja.jpg|Keskaegne ristimiskivi


### Võidukaaregrupp

File:Gotland-Oeja kyrka 06.jpg|1275. aastast pärit triumfirist võidukaares
File:Gotland-Oeja kyrka Triumpfkreuz 01.jpg|Detail: Aadama ja Eeva pattulangemine
File:Gotland-Oeja kyrka Triumpfkreuz 02.jpg|Detail: väljaajamine paradiisist
File:Oeja kyrka Triumpfkreuz - Kopf Christi.jpg|Detail: kroonitud Kristus
File:Gotland-Oeja Kyrka Triumpfkreuz 07.jpg|Detail: nutvad inglid


## Viited

## Välislingid
* Öja kyrka. - Guteinfo.com
* Video: Medieval splendour. Öja church, Gotland